Nr. C 55/4 De Europæiske Fællesskabers Tidende 7. 3. 90 
Kommissionens meddelelse om et specifikt forsknings- og teknisk udviklingsprogram for Det 
Europæiske Atomenergifællesskab på området forvaltning og opbevaring af radioaktivt affald 
(1990-1994) 
Indkaldelse af forslag 
(90/C 55/04) 
Rådet vedtog den 15. december 1989 et femårigt 
FTU-program på området forvaltning og opbevaring af 
radioaktivt affald. 
Sigtet med programmet er at færdigudvikle og demon­
strere et system til forvaltning af radioaktivt affald, 
herunder ikke-genoparbejdet bestrålet brændsel hvor 
dette betragtes som affald, som i de forskellige etaper 
sikrer den bedst mulige beskyttelse af befolkning og 
miljø. Der vil navnlig ske en videreførelse af forskningen 
i karakterisering og beskrivelse af de forskellige 
barrierer, både konstruerede og naturlige (geologiske), 
der omfattes af tanken om deponering bag flere 
barrierer, og resultaterne heraf vil blive anvendt ved 
evalueringen af sikkerheden på lang sigt ved denne 
affaldsdeponeringsform. 
Det samlede budget er på 79,6 mio. ECU. 
Programmet består af to dele, A og B. Del A omhandler 
undersøgelser vedrørende affaldsforvaltning og tilknyt­
tede forsknings- og udviklingsaktioner, hvorimod del B 
dækker opførelse og drift af underjordiske pilot- og/eller 
beliggenhedsvalideringsfaciliteter til deponering af radio­
aktivt affald i dybtliggende geologiske formationer, som 
kan anvendes til fælles EF-aktiviteter. Denne indkaldelse 
af forslag er begramset til forskning under del A. 
Ved denne indkaldelse af forslag ønsker Kommissionen 
for De Europæiske Fællesskaber kun at modtage forslag 
vedrørende deltagelse i forskning på grundlag af 
kontrakter med omkostningsdeling vedrørende del A: 
1) Undersøgelse af forvaltningssystemer. 
2) Behandling af radioaktivt affald. 
3) Karakterisering og kvalificering af affaidsformer, 
-pakker og deres omgivelser. 
4) Bortskaffelse af radioaktivt affald: forskning til støtte 
for udvikling af underjordiske deponeringsanlæg. 
5) Sikkerhedsvurdering. Fællesskabets bidrag til projekter med omkostningsdeling 
vil normalt ikke overstige 50 % af de samlede omkost­
ninger. De resterende beløb må tilvejebringes af de delta­
gende partnere. Ved universiteter og højere læreanstalter 
kan Fællesskabet dog bidrage med indtil 100 % af 
marginalomkostningerne. Projekterne bør ikke strække 
sig over mere end tre år. Planen for gennemførelsen af 
forskningen skal ligge inden for tidsrummet 1. september 
1990 til 31. december 1994. 
Forslag kan indsendes af enhver fysisk eller juridisk 
person (privat eller offentlig), institutioner eller sammen­
slutninger af personer, som er etableret på en medlems­
stats område. 
Forskningsprojekter, hvortil der kan ydes støtte, bør 
fortrinsvis være baseret på samarbejde mellem fysiske 
eller juridiske personer, institutioner eller sammenslut­
ninger fra mere end én medlemsstat. 
Samarbejdet mellem partnerne kan også tage form af en 
europæisk økonomisk firmagruppe (EØFG), jf. de vilkår 
og bestemmelser, der er fastlagt i Rådets forordning 
(EØF) nr. 2137/85 (EFT nr. L 199 af 31. 7. 1985, s. 1). 
Forslagene skal indsendes senest den 30. maj 1990, idet 
poststemplets dato accepteres som afsendelsestidspunkt 
Alle forslag vil blive behandlet fortroligt. 
Informationspakken indeholder nærmere enkeltheder om 
programmet og oplysninger om, hvorledes man ansøger. 
Informationspakken indeholder også en ansøgningsfor-
mular og ansøgningsvejledning, og den kan fås ved 
skriftlig henvendelse til følgende adresse: 
Kommissionen for De Europæiske Fællesskaber 
Generaldirektoratet for Videnskab, 
Forskning og Udvikling 
Programmet for forvaltning af radioaktivt affald 
Direktorat XII/D/2 
Rue de la Loi 200 
B-1049 Bruxelles 
(telex 21877 COMEU B; telefax (32) 2-236 20 06)